53. ΑΠΟΦΑΣΙΣ ΥΠΟΥΡΓΟΥ ΕΝΙΚΗΣ ΑΜΥΝΗΣ Αριθ. Φ.422/3/129378 της 13/21 Οκτ.  1980 (ΦΕΚ Β΄ 1076) Περί ανακλήσεως δικαιώματος εξαγοράς υποχρεώσεως θητείας ή εγκυμνάσεως μεταναστών. Έχοντες υπ’ όψει: α)Τα άρθρ. 86(παρ. 1γ) και 94 (παρ.1α) Ν.Δ. 720/70. β)Την Φ.670/3/123268/24.11.75 απόφασιν ΥΕΘΑ, δημοσιευθείσαν εις το υπ’ αριθ. 1426/4.12.75 ΦΕΚ (τεύχος Β΄). γ)Το Φ 422/3/122414/13.4.79 έγγραφον ΓΕΕΘΑ/1η ΜΕΟ/ΣΛ. δ)Την ανάγκην περιορισμού των περιπτώσεων εξαγοράς στρατιωτικών υποχρεώσεων. ε)Σχετικήν πρότασιν του ΓΕΕΘΑ/1ης ΜΕΟ/ΣΛ, αποφασίζομεν την ανάκλησιν, δια τον εφεξής χρόνον, του δικαιώματος εξαγοράς της στρατιωτικής υποχρεώσεως θητείας ή εγκυμνάσεως των μεταναστών κλάσεων 1956 μέχρι και 1980 οίτινες απέκτησαν ή θα αποκτήσουν την υπό των προειρημένων διατάξεων προσδιοριζομένη ιδιότητα του μετανάστου κατά την διάρκειαν της δι’ οιονδήποτε λόγον, νομίμου εκτός Στρατεύματος παραμονής των. Εκρεμούσαι υποθέσεις εξαγοράς, ανωτέρω κατηγοριών μεταναστών, αντιμετωπισθούν βάσει παρούσης. 